section_heading: Životopis
paragraph_text: Osnovnu i srednju školu pohađala je u rodnom gradu, a potom studirala pedagogiju i psihologiju na Filozofskom fakultetu u Sarajevu. Zaposlena je na RMR-u (Radio Makarska rivijera) kao voditeljica i urednica. Iza nje su brojne emisije u kojima je obradila razne teme posvećene duhovnosti, djeci, zdravlju, kulturi. Poeziju i prozu objavljivala je u katoličkim listovima Mali koncil, Marija, Glasnik Srca Isusova i Marijina, MI list mladih… Stihovi su joj prevedeni na talijanski jezik. U okviru obilježavanja 2000 godina kršćanstva, Multikulturalni centar iz Milana uvrstio joj je pjesme u internacionalni projekt pod nazivom QUEL LIBRO NEL CAMMINO DELLA MIA VITA.